Document ID: 31990R1152

NEUVOSTON ASETUS (ETY) N:o 1152/90,
annettu 27 päivänä huhtikuuta 1990,
tukijärjestelmästä puuvillan pientuottajille
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(1) ja erityisesti sen 3 artiklan 2 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
pöytäkirjalla N:o 4, sellaisena kuin se on mukautettuna asetuksella (ETY) N:o 1964/87, käyttöön otetussa puuvillan tukijärjestelmässä määrätään, että puuvillan tuen määrää on vähennettävä, kun tuotanto ylittää kyseiselle markkinointivuodelle vahvistetun taatun enimmäismäärän; tämän tuen vähentämisjärjestelmän vuoksi ovat maataloustuottajien ja erityisesti pienellä pinta-alalla puuvillaa viljelevien tuottajien tulot alentuneet kuluneina markkinointivuosina; näiden alentumisten tähän jälkimmäiseen tuottajien ryhmään kohdistuvien vaikutusten lieventämiseksi olisi näiden tuloja tuettava kiinteällä hehtaarituella,
puuvillan pientuottajien tuen määrä olisi vahvistettava tasolle, joka mahdollistaa käsinkorjuusta aiheutuvien lisäkustannusten tasoittamisen,
pientuottajien tukijärjestelmään liittyvät kulut eivät saa ylittää määrättyä enimmäismäärää; tätä varten olisi määritettävä taattu enimmäispinta-ala, jonka ylitys aiheuttaa tuen vähenemisen; tämän taatun enimmäispinta-alan on oltava yhtä suuri kuin pientuottajien vuosina 1987 ja 1988 viljelemien pinta-alojen keskiarvo,
hyvän hallinnon varmistamiseksi olisi säädettävä pientuottajien määritelmästä,
suunniteltujen säännösten täytäntöönpanon helpottamiseksi olisi säädettävä menettelystä, jolla toteutetaan jäsenvaltioiden ja komission tiivis yhteistyö hallintokomiteassa, ja
asetuksen (ETY) N:o 1964/87 3 artiklan 2 kohdan mukaan neuvosto päättää pöytäkirjalla N:o 4 käyttöön otetun tukijärjestelmän mahdollisesta mukauttamisesta ennen markkinointivuotta 1992/1993; odotettaessa tätä päätöstä on aiheellista rajoittaa tällä asetuksella käyttöön otettu tukijärjestelmä olemaan voimassa ainoastaan markkinointivuoteen 1991/1992,
ON ANTANUT TÄMÄN ASETUKSEN:
1 artikla
Perustetaan tukijärjestelmä puuvillan pientuottajille.
2 artikla
Edellä 1 artiklassa säädettyä tukijärjestelmää sovelletaan markkinointivuosina 1989/1990, 1990/1991 ja 1991/1992.
3 artikla
1 Tällä asetuksella säädetty tuki jokaiselle näistä kolmesta markkinointivuodesta on 250 ecua kylvetyn ja korjatun pinta-alan hehtaarilta. Jos kuitenkin 4 artiklassa määriteltyjen pientuottajien puuvillan viljelyyn käyttämät pinta-alat ovat suurempia kuin yhteisön taattu enimmäispinta-ala, tuen määrää kyseiselle markkinointivuodelle on vähennettävä todetun ylityksen mukaisesti.
2 Edellä 1 kohdassa tarkoitettu yhteisön taattu enimmäispinta-ala määritetään kyseisille kolmelle markkinointivuodelle pellavan ja hampun yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(4), sellaisena kuin se on viimeksi muutettuna komission asetuksella (ETY) N:o 3995/87(5), 12 artiklassa säädettyä menettelyä noudattaen. Tämä pinta-ala on yhtä suuri kuin pientuottajien vuosina 1987 ja 1988 puuvillan viljelyyn käyttämien pinta-alojen keskiarvo.
4 artikla
Tässä asetuksessa 'pientuottajalla` tarkoitetaan puuvillan tuottajaa, jonka viljelypinta-ala vuosina 1989, 1990 ja 1991 ei ylitä 2,5 hehtaaria ja joka on jättänyt kylvettyjen alojen ilmoituksen komission asetuksen (ETY) N:o 1201/89(6), sellaisena kuin se on muutettuna asetuksella (ETY) N:o 2733/89(7), 8 artiklan mukaisesti ja tukihakemuksen ennen määritettävää päivämäärää.
5 artikla
1 Jäsenvaltiot eivät voi myöntää tukea määrille, jotka ovat pienempiä kuin niiden määrittämä vähimmäismäärä.
2 Tuen määrä on muunnettava kansalliseksi valuutaksi sen markkinointivuoden, jolle tämä määrä kuuluu, ensimmäisenä päivänä voimassa olevalla maatalouden muuntokurssilla.
6 artikla
Tässä asetuksessa säädettyä tukea on pidettävä yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(8), sellaisena kuin se on viimeksi muutettuna asetuksella (ETY) N:o 2048/88(9), 3 artiklan 1 kohdan mukaisena maatalousmarkkinoiden säätelyyn tarkoitettuna interventiotoimenpiteenä.
7 artikla
1 Yksityiskohtaiset säännöt tämän asetuksen soveltamisesta annetaan asetuksen (ETY) N:o 1308/70 12 artiklassa säädettyä menettelyä noudattaen.
2 Komissio toteaa 1 kohdassa tarkoitettua menettelyä noudattaen kaikki taatun enimmäispinta-alan ylitykset ja määrittää niihin perustuvat tuen määrän vähennykset.
8 artikla
Jäsenvaltioiden ja komission on toimitettava toisilleen tämän asetuksen soveltamiseksi tarvittavat tiedot. Nämä tiedot on koottava asetuksen (ETY) N:o 1308/70 12 artiklassa säädettyä menettelyä noudattaen. Yksityiskohtaiset säännöt näiden tietojen toimittamisesta ja jakelusta annetaan samaa menettelyä noudattaen.
9 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä huhtikuuta 1990.

Labels: 7
17
5
6